Actekos stadionas

Actekos stadionas (isp. Estadio Azteca) – futbolo stadionas Meksiko mieste, Kojoakano rajone. Didžiausias stadionas Lotynų Amerikoje, 8-asis pagal dydį futbolo stadionas pasaulyje. Futbolo klubo Club América ir Meksikos rinktinės namų arena. Pastatytas 2200 metrų virš jūros lygio aukštyje. Stadione yra koncertavę Michael Jackson, „U2“, Paul McCartney, Elton John, Shakira ir kiti atlikėjai, su tikinčiaisiais susitiko popiežius Jonas Paulius II. Istorija Stadionas pradėtas statyti 1961 m., jam vardas išrinktas viešajame konkurse, kuriame galėjo dalyvauti visos Meksikos futbolo gerbėjai, o nugalėtojas įgijo teisę gauti dvi žiūrovų vietas 99 metams. Stadionas pastatytas 1968 m. olimpinėms žaidynėms ir 1970 m. pasaulio futbolo pirmenybėms, tuo metu jame tilpo per 100 tūkstančių žiūrovų, įrengta moderni apšvietimo sistema. Stadionas iškilmingai atidarytas 1966 m. gegužės 29 d. rungtynėmis tarp Club América ir Torino FC klubų, kurios baigėsi 2–2, o pirmąjį smūgį atliko Meksikos prezidentas Gustavo Díaz Ordaz. Čia taip pat vyko 1977 m. CONCACAF čempionatas, 1986 m. pasaulio futbolo čempionatas ir jo finalas, 1993 m. CONCACAF Aukso taurė, 2003 m. CONCACAF Aukso taurė, vyko 2026 m. pasaulio čempionato rungtynės (tarp jų ir atidarymo). Pastarajam čempionatui stadionas rekonstruotas ir atidarytas 2026 m. kovo 28 d. Rungtynės Pasaulio čempionatai Žemynų čempionatai Šaltiniai